*Tämä artikkeli käsittelee vuonna 1995 syntynyttä jääkiekkoilijaa. Vladimir Tkatšov on myös vuonna 1993 syntynyt jääkiekkoilija.*

**Vladimir Eduardovitš Tkatšov** (ven. Владимир Эдуардович Ткачёв; s. 5. lokakuuta 1995 Omsk, Venäjä) on venäläinen jääkiekkoilija, joka pelaa KHL-joukkue Avangard Omskissa. Hän on pelipaikaltaan vasen laitahyökkääjä. Tkatšov laukoo oikealta.

Ura
---

### Seuraura

Tkatšov on Avangard Omskin kasvatti. Seura varasi hänet KHL:ään 73. pelaajana kesällä 2012. Tkatšov aloitti Omskije Jastrebyn joukkueessa Venäjän nuorten sarja MHL:ssä kaudella 2012–2013. Hän voitti kauden päätteeksi sarjan mestaruuden. QMJHL-joukkue Moncton Wildcats varasi Tkatšovin 39. pelaajana CHL:n varaustilaisuudessa 2013. Hän aloitti kauden 2013–2014 Avangard Omskin organisaatiossa, jossa suurin osa Tkatšovin alkukaudesta eteni Omskije Jastrebyn MHL-joukkueessa. Hän edusti joukkuetta myös Junior Club World Cupissa, joka päättyi Jastrebyn voittoon. Tkatšov pelasi myös kaksi ensimmäistä KHL-otteluaan. Hän teki KHL-debyyttinsä runkosarjan avauskierroksella 6. syyskuuta 2013 SKA Pietaria vastaan. Tkatšov sai ottelussa jääaikaa 13.24 minuuttia ja hän keräsi Avangardin 1–5-tappioon päättyneessä ottelussa teholukeman –1.

Joulukuussa 2013 Tkatšov siirtyi hänet varanneen Moncton Wildcatsin QMJHL-joukkueeseen, kun hän sai lopulta viisumin Kanadaan. Tkatšov oli pudotuspeleissä joukkueen paras maalintekijä seitsemällä osumallaan ja voitti Wildcatsin sisäisen tehotilaston lukemalla +6. Mikään NHL-seura ei varannut häntä kesän 2014 varaustilaisuudessa. Samana syksynä Tkatšov kuitenkin kutsuttiin Edmonton Oilersin harjoitusleirille, jonka seura ilmoitti syyskuun lopulla tehneensä hänen kanssaan kolmivuotisen tulokassopimuksen. Vain vajaat kuusi tuntia myöhemmin NHL ilmoitti, että sopimus ei täytä liigan työehtosopimuksen kriteerejä. NHL-varaamattoman, mutta edellisenä kesänä varausikäisen pelaajan olisi täytynyt pelata vähintään yksi täysi kausi Pohjois-Amerikassa tehdäkseen tulokassopimuksen, mutta Tkatšov oli kuitenkin siirtynyt QMJHL:ään kotimaastaan kesken kauden.

Tkatšov palasi kaudeksi 2014–2015 Wildcatsin vahvuuteen. Joulukuussa 2014 seura kauppasi hänen QMJHL-oikeutensa Québec Rempartsiin vaihdossa Taylor Burkeen ja kesän 2015 seitsemännen kierroksen varausvuoroon. Tkatšov eteni joukkueen kanssa aina President’s Cup -finaaleihin saakka, mutta mestaruuden vei kuitenkin Rimouski Océanic otteluvoitoin 4–3. Remparts osallistui kuitenkin isäntäjoukkueena Memorial Cup -lopputurnaukseen.

Tkatšovia ei lopulta varattu NHL:ään myöskään vuoden 2015 varaustilaisuudessa. Syyskuussa 2015 Avangard Omsk kauppasi hänen KHL-oikeutensa SKA Pietariin. Kymmenen päivää myöhemmin Tkatšov teki joukkueen kanssa kaksivuotisen sopimuksen. Hän pelasi kaudella 2015–2016 kuitenkin vain kaksi KHL-ottelua ja suurin osa Tkatšovin kaudesta eteni farmijoukkue SKA-Nevassa, VHL:ssä. Heinäkuussa 2016 SKA kauppasi hänet takaisin Avangardiin vaihdossa maalivahti Anton Forsbergin oikeuksiin. Avangard kauppasi Tkatšovin heti perään rahallista korvausta vastaan Admiral Vladivostokiin.

Kausi 2016–2017 oli Tkatšoville varsinainen tulokaskausi KHL:ssä ja se toi hänelle 49 runkosarjaottelussa tehot 14+25=39 ja viidessä playoff-ottelussa tehot 1+2=3. Tkatšov teki KHL-uransa avausmaalin kauden ensimmäisessä ja uransa viidennessä ottelussaan, runkosarjan toisella kierroksella 26. elokuuta 2016 Lokomotiv Jaroslavlia vastaan. Hän oli runkosarjassa Admiralin paras syöttäjä Robert Saboličin kanssa sekä toiseksi paras pistemies hänen jälkeensä. Tkatšov valittiin KHL:n syyskuun ja joulukuun kuukauden tulokkaaksi sekä kolme kertaa viikon tulokkaaksi. Hänet palkittiin kauden päätteeksi lopulta liigan vuoden tulokkaana Aleksei Tšerepanovin muistopalkinnolla.

Toukokuussa 2021 Tkatšov teki yksivuotisen sopimuksen NHL-joukkue Los Angeles Kingsin kanssa.

### Maajoukkueura

Tkatšov pelasi alle 18-vuotiaiden MM-kilpailuissa vuonna 2013, jolloin hän jakoi tehoilla 5+6=11 koko turnauksen syöttöpörssin voiton kahdeksan muun pelaajan kanssa sekä Venäjän sisäisen piste- ja maalipörssin voiton Pavel Butšnevitšin kanssa. Valmennus valitsi Tkatšovin joukkueensa turnauksen yhdeksi kolmesta parhaasta pelaajasta. Hänet valittiin myös Suomea vastaan pelatun pronssiottelun päätteeksi Venäjän ottelun parhaaksi pelaajaksi.

Tkatšov pelasi myös alle 19-vuotiaiden World Junior A Challengessa vuonna 2012, jolloin hän voitti kultaa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2012–2013 | Omskije Jastreby | MHL | 47 | 13 | 22 | 35 | 20 | 4 | 0 | 2 | 2 | 2 | U18 | 7 | 2 | 1 | 3 | 2 |
|  | HK Jastreby Omsk | MHL B | 4 | 4 | 6 | 10 | 2 | – | – | – | – | – |
| 2013–2014 | Avangard Omsk | KHL | 2 | 0 | 0 | 0 | 0 | – | – | – | – | – |
|  | Omskije Jastreby | MHL | 16 | 7 | 12 | 19 | 12 | – | – | – | – | – |
|  | Moncton Wildcats | QMJHL | 20 | 10 | 20 | 30 | 16 | 6 | 7 | 2 | 9 | 12 |
| 2014–2015 | Moncton Wildcats | QMJHL | 13 | 4 | 12 | 16 | 8 | – | – | – | – | – |
|  | Québec Remparts | QMJHL | 33 | 12 | 21 | 33 | 18 | 21 | 6 | 10 | 16 | 11 |
|  | Québec Remparts | M-Cup | – | – | – | – | – | 5 | 0 | 3 | 3 | 0 |
| 2015–2016 | SKA Pietari | KHL | 2 | 0 | 0 | 0 | 0 | – | – | – | – | – |
|  | SKA-Neva | VHL | 17 | 5 | 4 | 9 | 48 | 5 | 1 | 0 | 1 | 6 |
|  | SKA-1946 | MHL | 6 | 3 | 3 | 6 | 6 | – | – | – | – | – |
| 2016–2017 | Admiral Vladivostok | KHL | 49 | 14 | 25 | 39 | 18 | 5 | 1 | 2 | 3 | 2 |
| 2017–2018 | Admiral Vladivostok | KHL | 36 | 14 | 16 | 30 | 28 | – | – | – | – | – |
|  | Salavat Julajev Ufa | KHL | 12 | 4 | 6 | 10 | 14 | 14 | 1 | 2 | 3 | 10 |
| 2018–2019 | Salavat Julajev Ufa | KHL | 53 | 5 | 21 | 26 | 28 | 17 | 4 | 6 | 10 | 10 |
| 2019–2020 | SKA Pietari | KHL | 55 | 14 | 28 | 42 | 25 | 4 | 1 | 5 | 6 | 2 |
| 2020–2021 | SKA Pietari | KHL | 45 | 11 | 27 | 38 | 26 | 11 | 1 | 7 | 8 | 2 |
| 2021–2022 | Ontario Reign | AHL | 41 | 7 | 22 | 29 | 26 | 5 | 2 | 4 | 6 | 4 |
|  | Los Angeles Kings | NHL | 4 | 0 | 2 | 2 | 2 | – | – | – | – | – |
| 7 kautta | yhteensä | KHL | 254 | 62 | 123 | 185 | 139 | 51 | 8 | 22 | 30 | 26 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Vladimir Tkatšov**.
* Vladimir Tkatšov The Internet Hockey Databasessa (englanniksi)
* Vladimir Tkatšov *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Vladimir Tkatšov *Elite Prospects*. Everysport Media Group AB.  (englanniksi)
2. ↑  ЗАБРОШЕННЫЕ ШАЙБЫ *khl.ru*.  6.9.2013. КХЛ. Viitattu 12.12.2017. (venäjäksi)
3. ↑  Vladimir Tkachev Now a Member of the Moncton Wildcats  29.12.2013. Moncton NB:  IIHF. Viitattu 12.12.2017. (englanniksi)
4. ↑  Vladimir Tkatšov The Internet Hockey Databasessa (englanniksi)
5. ↑  Oilers Sign Vladimir Tkachev  30.9.2014. Edmonton Oilers. Viitattu 12.12.2017. (englanniksi)
6. ↑  Tychkowski, Robert: NHL rules Oilers contract with Vladimir Tkachev ineligible *edmontonsun.com*.  1.10.2014. EDMONTON:  Edmonton Oilers. Viitattu 12.12.2017. (englanniksi)
7. ↑  Les Remparts bouclent une autre transaction *remparts.ca*.  5.12.2014. Remparts de Québec. Viitattu 12.12.2017. (ranskaksi)
8. ↑  Воспитанник «Авангарда» Владимир Ткачёв продолжит карьеру в СКА *championat.com*.  12.9.2015. Чемпионат.com. Viitattu 12.12.2017. (venäjäksi)
9. ↑  СКА заключил контракт с Ткачевым *khl.ru*.  22.9.2015. КХЛ. Viitattu 12.12.2017. (venäjäksi)
10. ↑  KHL:ssä kolme seuraa hieroi kauppoja – Pietarin SKA nappasi ruotsalaisen NHL-veskarin oikeudet *suomikiekko.com*.  16.7.2017. Nordic Sport Media. Viitattu 12.12.2017.
11. ↑  ЗАБРОШЕННЫЕ ШАЙБЫ *khl.ru*.  26.8.2016. КХЛ. Viitattu 12.12.2017. (venäjäksi)
12. ↑
13. ↑  Best Player of the Game Selected By the Team (pdf)  28.4.2013. IIHF. Viitattu 12.12.2017. (englanniksi)